Lietuvos ir Taivano santykiai

Lietuvos–Taivano santykiai yra paremti ekonominiu, kultūriniu ir akademiniu bendradarbiavimu. Politiniai ryšiai yra plėtojami ribotai, nes Lietuva laikosi vienos Kinijos politikos ir su Taivanu nėra užmezgusi oficialių diplomatinių santykių. Nuo 2021 m. lapkričio 18 d. Vilniuje veikia Taivano atstovybė, kuri oficialiai neturi diplomatinio statuso ir rūpinasi ekonominiais, konsuliniais ir kitais klausimais.Taivaniečių atstovybė Lietuvoje pradeda darbą, LRT, 2021–11–18 Iki tol Lietuvos reikalais rūpinosi Taivano atstovas, reziduojantis Rygoje ir vadovaujantis ten veikiančiai Taipėjaus misijai.

Lietuvą Europos Sąjungos lygmeniu Taivane reprezentuoja nuo 2003 m. Taipėjuje veikiantis Europos ekonomikos ir prekybos biuras,Taiwan & the EU European Economic and Trade Office in Taiwan o tiesiogiai – 2022 m. lapkričio 7 d. įkurta Lietuvos atstovybė Taipėjuje.Lietuva atidarė prekybos atstovybę Taipėjuje , Lietuvos Respublikos ekonomikos ir inovacijų ministerija, 2022 11 07

2022 m. pradžioje Lietuvoje gyveno 9 Taivano piliečiai. Taivane nuo 2020 m. įkurta nedidelė Taivano lietuvių bendruomenė.

 Santykių istorija 

Santykiai tarp šalių siekia 1923 m., kai Lietuva užmezgė diplomatinius santykius su tuometine Kinijos respublika. Tuo metu Taivano sala priklausė Japonijos imperijai. Sovietinė okupacija, kurios Taivanas nepripažino, nutraukė bendradarbiavimą.

Kai 1949 m. buvo įkurta Kinijos Liaudies Respublika, Taivanas tapo pagrindine teritorija, iš kurios valdė Kinijos Respublikos valdžia. 1990 m. nepriklausomybę atkūrusi Lietuva iškart pripažino tik Kinijos Liaudies Respubliką, skirtingai nuo Latvijos, 1992–1993 m. pripažinusios tiek Kinijos Liaudies Respubliką, tiek Kinijos Respubliką (Taivaną).

1997 m. rugpjūčio mėn. Taivane su oficialiu vizitu lankėsi Europos reikalų ministrė Laima Andrikienė, susitiko su premjeru ir viceprezidentu Lien Chan, verslo atstovais.Baigė vizitą Taivane, Verslo žinios, 1997-09-01

2004 m. Seime buvo įkurta Parlamentinių ryšių su Taivanu grupė. Pirmuoju pirmininku tapo Gintaras Steponavičius, šias pareigas ėjęs 2004–2008 m.,Tarpparlamentinių ryšių su Taivanu grupė, LR Seimas 2004–2008 2012–2016 m.Tarpparlamentinių ryšių su Taivanu grupė, LR Seimas 2012–2016 ir 2016–2020 m. kadencijų metu.Tarpparlamentinių ryšių su Taivanu grupė, LR Seimas 2016–2020 2009–2012 m. grupei vadovavo Algis Kašėta,Tarpparlamentinių ryšių su Taivanu grupė, LR Seimas 2008–2012, o šiuo metu pirmininko pareigas eina Matas Maldeikis.Parlamentinių ryšių su Kinijos Respublika (Taivanu) grupė, LR Seimas

Proveržį glaudesniems santykiams tarp Lietuvos ir Taivano suteikė suprastėję santykiai su Kinija, naujos Lietuvos Vyriausybės palankus požiūris į Taivaną bei Lietuvos vyriausybės sprendimas padovanoti 20 000 vakcinų Taivanui, taip Lietuvai tampant trečiąja Taivanui paaukojusia šalimi po Japonijos ir JAV. Pastarasis įvykis itin padidino taivaniečių susidomėjimą Lietuva; atsidėkodami taivaniečiai ėmė pirkti daugiau lietuviškos produkcijosUž padovanotas vakcinas taivaniečiai Lietuvai dėkoja itin išradingai: masiškai puolė pirkti lietuvišką alų ir šokoladą, surinko dideles sumas (bent 100 000 eurų) Lietuvoje veikiančioms labdaros organizacijomsTaivano gyventojai dėkoja Lietuvai už vakcinas: byra dosnios aukos, maisto pramonės kompanija I-Mei Foods padovanojo apie 21 000 savo pyragaičių pakuočių.Ideas sought to distribute puff cookies from Taiwan in Lithuania

2020 m. balandį, daugiausia reaguodami į Taivano veiksmingą COVID-19 pandemijos valdymą ir Lietuvai suteiktą humanitarinę pagalbą, 200 Lietuvos politikų ir viešų asmenų nusiuntė šalies Prezidentui Gitanui Nausėdai atvirą laišką ragindami paremti Taivaną Pekino inspiruotame ginče su PSO. Prezidentūrai atsisakius remti Taivano narystę šioje organizacijoje, tuometis Lietuvos užsienio reikalų ministras Linas Linkevičius susisiekė su pačiu PSO vadovu ir paprašė pakviesti salos atstovus į artėjančią Pasaulio sveikatos asamblėją stebėtojų teisėmis.

Iki 2020 m. bendradarbiavimas daugiausiai apsiribojo ekonominiais mainais. 2020 m. spalio 8 d., likus dviem dienoms iki Kinijos Respublikos nacionalinės dienos keliasdešimt žinomų lietuvių visuomenės politikos atstovų Vilniaus centre įsteigė Lietuvos – Taivano forumą, kuriuo siekiama plėtoti dvišalius kultūrinius, mokslinius, ekonominius ir politinius ryšius ir remti salos siekius, susijusius su demokratija, žmogaus teisėmis ir savarankiško apsisprendimo teise.Konstantinas Andrijauskas. Kinijos ir Lietuvos santykiai 2020 m.: nusimetant kaukes?, 2021, Rytų Europos studijų centras

2021 m. Taivano užsienio reikalų ministerijos siūlymu nuspręsta steigti Taivano atstovybę. Nors tai nėra ambasada ar konsulatas, oficialiai naudojamas Taivano, o ne įprastas Taipėjaus, pavadinimas. Po tokių pranešimų buvo sulaukta griežtos Kinijos reakcijos,Jei Lietuva dėl Taivano išdrįs rizikuoti: Kinija jau įspėjo apie peržengtą ribą ir skaudžią pamoką rugpjūčio 10 d. iš Lietuvos buvo atšauktas Kinijos ambasadorius ir pareikalauta, kad Lietuva tą patį padarytų su savo ambasadoriumi Pekine.Kinija atšaukia ambasadorių Lietuvoje, reikalauja Vilniaus atšaukti pasiuntinį iš Pekino, LRT, 2021.08.10 Tokį žingsnį Lietuva žengė rugsėjo 3 d., atšaukdama dar nei metus pareigų Kinijoje nėjusią ambasadorę Dianą Mickevičienę.Patvirtinta: Lietuvos ambasadorė Kinijoje grįžta konsultacijoms, LRT.lt, 2021-09-03 Taivano atstovybė galiausiai buvo atidaryta tų pačių metų lapkričio 18 d.

2021 m. lapkričio 3–5 d. Taivane lankėsi Europos parlamento delegacija, susitiko su prezidente Tsai Ing-wen ir premjeru Su Tseng-chang. Tarp narių buvo ir Lietuvos europarlamentarai Andrius Kubilius bei Petras Auštrevičius.Nepaisant Kinijos pykčio, EP delegacija atvyko į Taivaną – dalyvauja ir Lietuvos politikai, LRT, 2021–11–03 

2021 m. lapkričio 18 d. Lietuvoje Vilniuje atidaryta Taivaniečių atstovybė.To niekur kitur Europoje neišvysi: Vilniuje atidaryta Taivaniečių atstovybė

Lapkričio 20 d. Vilniuje vykusiame Demokratijos forume dalyvavo buvęs Taivano viceprezidentas Chen Chien-jen,Former Taiwan vice president to attend Lithuanian democracy conference, Taiwan News, 2020–11–12 o to pačio mėnesio 28 d. į Taivaną atvyko ir beveik savaitės viešnagę pradėjo Lietuvos, Latvijos ir Estijos parlamentarų grupė, vadovaujama Mato Maldeikio.Lithuanian parliamentary delegation arrives in Taiwan, Taiwan News, 2021–11–28 Vizito metu susitikta su prezidente Tsai Ing-wen, premjeru Su Tseng-chang, parlamento pirmininku You Si-kun, užsienio reikalų ministru Joseph Wu, dalyvauta 2021-ųjų Atviro parlamento forume.Lithuanian parliamentarians arrive in Taiwan for democracy forum, Focus Taiwan, 2021–11–28

2022 m. birželio viduryje Taivane su oficialiu vizitu lankėsi ekonomikos ir inovacijų viceministrė Jovita Neliupšienė,Lithuania’s Taipei office to open in autumn, Taipei Times, Jun 16, 2022 o tų pačių metų rugsėjo 12-19 d. – Ekonomikos ir inovacijų ministerijos bei verslo atstovų delegacija, vadovaujama ekonomikos ir inovacijų viceministro Karolio Žemaičio.Lietuvos delegacija Taivane ieškojo naujų verslo nišų , Lietuvos Respublikos ekonomikos ir inovacijų ministerija, 2022 09 16 Netrukus – lapkričio 7 d. – oficialiai veiklą pradėjo Lietuvos atstovybė Taipėjuje, pirmuoju jos vadovu paskirtas Paulius Lukauskas.Atidaryta Lietuvos prekybos atstovybė Taivane: į salą gamintojai galės eksportuoti žuvies, kiaušinių ir pieno produktus, vz.lt, 2022-11-07

2023 m. sausio 11–13 d. Lietuvoje lankėsi Taivano skaitmeninių reikalų ministrė Audrey Tang.Taivanas padės ugdyti skaitmeninį raštingumą Lietuvos mokyklose ir versle, Kauno diena, 2023–01–10 Panašiu metu Taivane viešėjo penkių Seimo parlamentarų grupė, vadovaujama Lauryno Kasčiūno ir Dovilės Šakalienės.L. Kasčiūnas kartu su kitais parlamentarais lankosi Taivane, susitiks su prezidente, Verslo žinios, 2023-01-09 Tų pačių metų lapkričio 9–10 d. į Lietuvą vizitą surengė Taivano užsienio reikalų ministras Joseph Wu, susitiko su Seimo pirmininke V. Čmilyte-Nielsen, Parlamentine ryšių su Taivanu grupe.Taivano užsienio reikalų ministras lankosi Lietuvoje, bernardinai.lt, 2023 11 09

 Švietimo, mokslo, technologiniai ir kultūriniai mainai 

1999 m. vasario 12 d. Lietuva ir Taivanas pasirašė susitarimą dėl bendradarbiavimo mokslo srityje.Lietuvos Respublikos švietimo ir mokslo ministerijos ir Kinijos Respublikos (Taivano) Nacionalinės mokslo tarybos susitarimas dėl bendradarbiavimo mokslo srityje, Švietimo, mokslo ir sporto ministerija To pagrindu 2000 m. rugpjūtį buvo priimtos bendradarbiavimo tarp Lietuvos, Latvijos ir Taivano švietimo ministerijų gairės, įkurta bendra tyrimų finansavimo programa. Lietuvoje ją administruoja Lietuvos mokslo taryba.Lietuvos–Latvijos–Kinijos (Taivano) programa , LMT

Tarp Taivano ir Lietuvos universitetų yra užmegzti dvišaliai santykiai, vykdomi abipusiai studentų mainai. Pavyzdžiui, Vytauto Didžiojo universitetas yra pasirašęs bendradarbiavimo susitarimus su šešiais Taivano universitetais,Tarptautinės partnerystės, VDU Vilniaus universitetas – su 10.Dvišalės sutartys, VU

Taipėjus ir Vilnius nuo 1998 m. gegužės 28 yra miestai partneriai.

 Ekonominis bendradarbiavimas  
Anot Lietuvos statistikos departamento, 2020 metais Lietuvos eksportas į Taivaną siekė 19 mln. eurų, arba 0,07 % viso eksporto. Tuo tarpu importas sudarė 66,1 mln. eurų, arba 0,23 % viso importo.Užsienio prekyba → Užsienio prekybos rodikliai → Prekių eksportas/importas, Oficialiosios statistikos portalas Lietuva eksportavo gan įvairią produkciją, tuo tarpu iš Taivano daugiausiai buvo importuojama įvairios technikos ir įrenginių.Lithuania, The Observatory of Economic Complexity (OEC)

2021 m. spalio pabaigoje Lietuvoje lankėsi gausi Taivano verslininkų delegacija, buvo pasirašyti bendradarbiavimo memorandumai.Tvyrant įtampai tarp Pekino ir Vilniaus, Lietuvoje lankosi Taivano verslo delegacija, LRT, 2021–10–27 Delegacijai vadovavo Taivano nacionalinės plėtros ministras Ming-Hsin Kung.Taivano ministras Ming-Hsin Kung – apie Lietuvos stiprybes ir artimiausius abiejų šalių planus, 15min.lt, 2021–10–28 2022 m. pradžioje buvo paskelbta apie Taivano planus sukurti investicinį 200 mln. JAV dolerių fondą, kuris bus skirtas investicijoms į Lietuvos pramonę. Taip pat buvo perimti arba ketinama perimti 120 jūrinių konteinerių su lietuviškomis prekėmis, kurių neįsileido Kinija.Taivanas tiesia pagalbos ranką: Lietuvoje žada investuoti 200 mln. JAV dolerių, perims Kinijos nepriimtus krovinius, LRT, 2022–01–05 Kovo 21–24 d. Lietuvoje viešėjo 30-ties Taivano pareigūnų, verslininkų ir mokslininkų delegacija.Lietuvoje vizitą pradeda Taivano delegacija, Verslo žinios, 2022-03-21 Jos nariai lankėsi „Teltonika“ gamykloje, lazerių gamybos įmonėse „Ekspla“, „Light Conversion“, „Eksma“, aukštųjų technologijų įmonėje „Brolis Semiconductors“, susitiko su verslo ir vyriausybės atstovais, tačiau konkrečių susitarimų nepasiekė, vizitas buvo pažintinio pobūdžio.Su Taivano delegacija susitikę įmonių vadovai: konkrečių susitarimų dar nėra, 15min.lt, 2022 03 25

2023 m. sausį Teltonika ir Taivano Pramonės technologijų tyrimų institutas pasirašė 14 mln. eurų vertės sutartį dėl pasidalijimo puslaidininkių lustų technologijomis.„Teltonika“ ir Taivano institutas pasirašė 14 mln. eurų vertės sutartį dėl lustų, LRT, 2023.01.18 Susitarimai dėl Taivano investicijų ir paskolų taip pat pasiekti su įmonėmis SoliTek bei Oxipit.Milijoninės Taivano investicijos ateina į Lietuvą: trys įmonės sutarė dėl bendradarbiavimo, delfi.lt, 2023 m. sausio 18 d.

 Prekybos apimtys 

 MetaiDvišaliai ekonominiai ryšiai su užsienio šalimis: Taivanas , Lietuvos užsienio reikalų ministerija  2012  2013  2014  2015  2016  2017  2018  2019  2020  2021  2022  2023  2024 Eksportas į Taivaną (mln. Eur.) 4,6  7,7  6,4  9,1  9,4  12,7  19,7  19,6  19,0  21,8  27,7  26,5  25 Importas iš Taivano (mln. Eur.) 48,7  47,0  50,3  51,7  51,7  56,3  60,1  69,3  66,1  89,7  139,7  84,6  110

Pilietiniai mainai

 Metai  2012  2013  2014  2015  2016  2017  2018  2019  2020  2021  2022  2023  Turistų iš Taivano skaičius Lietuvoje 2122  2200  3011  3083  4770  3077  4203  5947  247  318  982  2316

 Metai  2016Migracijos metraštis 2015, Migracijos departamentas prie VRM  2020Migracijos metraštis 2019, Migracijos departamentas prie VRM  2021Migracijos metraštis 2020, Migracijos departamentas prie VRM  2022Migracijos metraštis 2021, Migracijos departamentas prie VRM Taivano piliečių skaičius Lietuvoje 5  7  7  9

 Atstovai 

Taivano atstovybės Vilniuje vadovai:

 Eric Huang (黃鈞耀), 2021 m. lapkritis – 2023 m. gruodis
 Constance Wang (王雪虹), nuo 2024 m. sausio mėn.

Lietuvos atstovybės Taipėjuje vadovai:

 Paulius Lukauskas, nuo 2022 m. lapkričio mėn.

 Šaltiniai 

 Taip pat skaitykite 
 Lietuvos–Kinijos santykiai
 Lietuvos–Honkongo santykiai
 Taivano atstovybė Lietuvoje


Kategorija:Taivano politinė sistema
Kategorija:Lietuvos užsienio politika